31997D0544
L 223/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 9 юли 1997 година
относно обща техническа регламентация относно крайни устройства, които да бъдат свързани към обществените комутируеми мрежи за данни и наети линии в отворени мрежи (ONP), използващи интерфейс, съгласно препоръка Х.21 на CCITT
(текст от значение за ЕИП)
(97/544/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
Като взе предвид Директива 91/263/ЕИО на Съвета от 29 април 1991 г. относно сближаването на законодателствата на държавите-членки във връзка с крайните далекосъобщителни устройства, включително взаимно признаване на тяхното съответствие (1), изменена с Директива 93/68/ЕИО (2), и по-специално член 6, параграф 2, второ тире от нея,
като има предвид, че Комисията е приела мярката, определяща типа крайни устройства, за които се изисква обща техническа регламентация, както и съответното заявление за сферата на приложение;
като има предвид, че съответните хармонизирани стандарти, или части от тях, въвеждащи съществените изисквания, които следва да се трансформират в обща техническа регламентация, трябва да бъдат приети;
като има предвид, че общата техническа регламентация, приета в настоящото Решение, е в съответствие със становището на Комитета за одобряване на крайни устройства (ACTE),
ПРИЕ НАСТОЯЩОТО РЕШЕНИЕ:
Член 1
1. Настоящото решение се прилага към крайни устройства за данни, предназначени за свързване към обществените комутируеми мрежи за данни и наети линии в отворени мрежи (ONP), използващи интерфейс, съгласно препоръка X.21 на CCITT и попадащи в сферата на приложение на хармонизирания стандарт, посочен в член 2, параграф 1 на настоящото решение.
2. Настоящото решение установява обща техническа регламентация, обхващаща основните технически характеристики (електрически и механични изисквания към интерфейс и протокол за контрол на достъп), които трябва да притежават крайните устройства, използващи интерфейс, съгласно препоръка X.21 на CCITT, или които са физически, функционално или електрически съвместими с X.21 по препоръка на CCITT, но работещи при всяка скорост за предаване на данни до, и включително, 1 984 kbit/s.
Член 2
1. Общата техническа регламентация включва хармонизирания стандарт, изготвен от съответния орган по стандартизация, прилагащ приложимите съществени изисквания, упоменати в член 4, буква г) от Директива 91/263/ЕИО. Препратката към стандарта е изложена в приложението.
2. Крайните устройства, предмет на настоящото решение, съответстват на общата техническа регламентация, посочената в параграф 1, удовлетворяват съществените изисквания, посочени в член 4, букви а) и б) от Директива 91/263/EИО, и удовлетворяват изискванията на всички други приложими Директиви, по-специално Директиви 73/23/EИО (3) и 89/336/EИО на Съвета (4).
Член 3
Нотифицираните органи, определени да извършат процедурата, упомената в член 9 от Директива 91/263/ЕИО, във връзка с крайните устройства, предмет на член 1, параграф 1 от настоящото решение, използват или гарантират използването на хармонизирания стандарт, посочен в член 2, параграф 1, най-късно до една година след съобщаването на настоящото решение.
Член 4
Адресати на настоящото решение са държавите-членки.
Съставено в Брюксел на 9 юли 1997 година.